Video: 'Slapende' beampte het 'mediese toestand' | Maroela Media
Video: 'Slapende' beampte het 'mediese toestand'
Die verkeersbeampte wat op video vasgelê is waar dit lyk of hy langs die pad in sy verkeersmotor se kattebak sit en slaap, ly aan 'n "mediese toestand".
Die video is wyd op sosiale media versprei. Die persoon wat die video geneem het, loop tot naby aan die verkeersbeampte sonder dat hy dit agterkom en wys dan ook hoe sy vroulike kollega met 'n motoris staan en gesels. 'n Spoedkamera is langs die motor opgestel.
Die departement van polisie, paaie en vervoer in die provinsie het ondersoek na die beeldmateriaal ingestel nadat dit onder hulle aandag gekom het.
Volgens die departement gebruik die beampte medikasie vir 'n "mediese toestand" wat nie bekend gemaak kan word nie. "Die medikasie maak hom lomerig veral wanneer dit warm is, soos Saterdag die geval was," het die departement in 'n kort verklaring gesê.
Die departement het verder gesê die verkeersbeampte is in 2012 reeds met die mediese toestand gediagnoseer . "Hy is 'n baie toegewyde beampte met 'n baie goeie werksrekord."
In die nuus video Vrystaat
'Onteiening is spyker in ekonomie se doodskis'
Alex Boraine sterf in sy slaap
Dan moet hy medies "geboard" word , want wraggies da is geen verskoning vir slaap op die job nie – veral nie as jou werk menselewens behels nie!
Die mediese toestand is "KFC Oogies Toe" simdroom. Slaap is een van die newe effekte van te veel KFC eet in die son
ek het ook so `n mediese toestand , maar ongelukkig word dit nie deur my werkgewer erken nie .
Met so n erge mediese toestand hoort hy nie agter die wiel van n motor
Ek sal afgedank word as ek op die job slaap
Skuif hom na n ander dept waar hy nie gevaar is nie
Wys jou net, mense oordeel te maklik.
Ons ook n werker gehad wat aan n slaap siekte gelei het. Hy het sy beste altyd gegee, en was altyd greetig om te help. Al het hy sommer net aan die slaap geraak. Hy was baie lojaal. Ongelukkig is hy intussen op pensioen